## El Consell col·labora amb la Universitat d’Alacant en matèria d’innovació en arquitectura sostenible amb 30.000 euros

*** El Govern Valencià autoritza un conveni que permetrà impulsar la docència, la investigació i la divulgació en matèria de construcció sostenible mitjançant la Càtedra d’Arquitectura Sostenible**

El Consell ha aprovat un conveni de col·laboració entre la Vicepresidència Primera i Conselleria de Servicis Socials, Igualtat i Vivenda i la Universitat d’Alacant (UA) per a impulsar la innovació i l’arquitectura sostenible durant l’exercici 2025, per un import de 30.000 euros.

L’acord té com a finalitat reforçar l’activitat de la Càtedra d’Arquitectura Sostenible i fomentar accions de docència, investigació, divulgació i transferència de coneixement que contribuïsquen a afrontar els reptes de l’emergència climàtica i residencial.

Entre les accions previstes hi ha l’organització de seminaris, conferències, tallers i jornades de formació especialitzada, així com l’edició de publicacions i la difusió d’estudis en tot el territori valencià. L’acord també preveu activitats d’investigació aplicada en matèria d’arquitectura sostenible.

Fecha: 26/08/2025